
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

256. Άσκηση προληπτικού ελέγχου επί των δαπανών της 


Σχολής Επιμόρφωσης Υπαλλήλων Υπουργείου Οικο¬ 
νομικών (Σ.Ε.ΥΎ.Ο.) από τον Ελεγκτικό Συνέδριο ... 1 

257. Επέκταση της ισχύος των διατάξεων του Π.Δ. 
98/1996 (ΦΕΚ Α 77) και για έργα του ευρύτερου δη¬ 
μόσιου τομέα . 2 


258. Επαγγελματική κατοχύρωση των πτυχιούχων των 
Τμημάτων του Γεωπονικού Πανεπιστημίου Αθηνών 
του Τμήματος Γεωπονίας της Σχολής Γεωτεχνικών 
Επιστημών του Αριστοτελείου Πανεπιστημίου Θεσ¬ 
σαλονίκης και του Τμήματος Γεωπονίας, Φυτικής και 
Ζωικής Παραγωγής του Πανεπιστημίου Θεσσαλίας 3 

259. Εσωτερικός κανονισμόςλειτουργίαςτου εργαστηρί¬ 
ου Ιστολογίας - Εμβρυολογίας του Τμήματος Ιατρι¬ 


κής του Δημοκριτείου Πανεπιστημίου Θράκης . 4 

260. Εσωτερικός κανονισμός λειτουργίαςτου εργαστηρί¬ 

ου Ακτινοδιαγνωστικής του Τμήματος Ιατρικής του 
Δημοκριτείου Πανεπιστημίου Θράκης. 5 

261. Τροποποίηση του Π.Δ. 32/1993 (Α' 11) «Ίδρυση Ειδι¬ 

κού Ν.Π.Ι.Δ. για την αξιοποίηση και διαχείριση της 
περιουσίας του Πανεπιστημίου Πατρών και έγκριση 
του καταστατικού του. 6 


262. Εσωτερικός κανονισμός της Παιδιατρικής Κλινικής 
του Τμήματος Ιατρικής του Πανεπιστημίου Πατρών 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην απόφαση 73/7/2.6.2000 της 
Επιτροπής Τραπεζικών και Πιστωτικών Θεμάτων της 
Τράπεζας της Ελλάδος. 8 


ΠΡΟΕΔΡΙΚΑ ΔΙΑΤΑΓΜΑΤΑ 

- (ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 256 
Άσκηση προληπτικού ελέγχου επί των δαπανών της Σχολής 
Επιμόρφωσης Υπαλλήλων Υπουργείου Οικονομικών 
(Σ.Ε.ΥΎ.Ο.) από τον Ελεγκτικό Συνέδριο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρ. 18 του Ν. 1265/72 «Περί ελέγχου των δαπανών 


του Κράτους, των Οργανισμών Τοπικής Αυτοδιοικήσεως και 
των άλλων Νομικών Προσώπων Δημοσίου Δικαίου, ως και 
των λογαριασμών των δημοσίων υπολόγων και παρακολου- 
θήσεως των εσόδων των» (Α. 197). 

β) Των άρθρων 15 παρ.3, 24 παρ.3 περ.ε και 29Α του 
Ν. 1558/85 (Α’ 137) που προστέθηκε με το άρθρο 27 του 
Ν.2081/92 (Α' 154) και αντικαταστάθηκε με το άρθρο 1 παρ. 
2ατου Ν.2469/97 (ΦΕΚ38Α’). 

γ) Του κεφ.Β’ του Ν. 2343/95 «Αναδιοργάνωση υπηρεσιών 
του Υπουργείου Οικονομικών και άλλες διατάξεις» (Α.211). 

δ) Του άρθρου 16 του Ν.&. 496/74 «Περί Λογιστικού των 
Ν.Π.Δ.Δ. « (Α. 204). 

ε) Του Π. Δ/τος 346/97 «Διατήρησητης εποπτείας Ν.Π.Δ.Δ. 
από το ΥΠ ΟIΚ» (ΦΕ Κ 238Α). 

2. Το γεγονός ότι από τις διατάσεις του παρόντος Π. Δ/τος δεν 
προκαλείται δαπάνη σε βάρος του Κρατικού Προϋπολογισμού. 

3. Την αριθμ. 199/2000 γνωμοδότηση του Συμβουλίου της 
Επικράτειας με πρόταση των Υπουργών Οικονομικών και Δι¬ 
καιοσύνης, αποφασίζουμε: 

Άρθρο 1 

Επί των δαπανών της Σχολής Επιμόρφωσης Υπαλλήλων Υ¬ 
πουργείου Οικονομικών (Σ.Ε.ΥΎ.Ο.) ασκείται από το Ελε¬ 
γκτικό Συνέδριο και προληπτικός έλεγχος. 

Άρθρο 2 

Η ισχύς του παρόντος Π. Δ/τος, αρχίζει δύο (2) μήνες μετά 
τη δημοσίευση του στην Εφημερίδα της Κυβερνήσεως. 

Στον Υπουργό Οικονομικών αναθέτουμε τη δημοσίευση και 
εκτέλεση του παρόντος Προεδρικού Διατάγματος. 

Αθήνα, 18 Σεπτεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΓΙΑΝΝΟΣ ΠΑΠΑΝΤΩΝΙΟΥ ΜΙΧΑΗΛ ΣΤΑΘΟΠΟΥΛΟΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 257 
Επέκταση της ισχύος των διατάξεωντου Π.Δ. 98/1996 (ΦΕΚ 
Α 77) και για έργα του ευρύτερου δημόσιου τομέα 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 7, παράγρ. 4 εδαφ. α) και γ) του 
Ν. 2244/94 (ΦΕΚΑ' 168) «Ρύθμιση θεμάτωνηλεκτροπαραγω- 

γής από ανανεώσιμες πηγές ενέργειας και άλλα συμβατικά 
καύσιμα και άλλες διατάξεις» όπως τροποποιήθηκε και από 
το άρθρο 17παράγρ. 2του Ν. 2308/15.6.95 (ΦΕΚΑ’ 114) 

2. Τις διατάξεις του άρθρου4τουΝ. 1960/91 (ΦΕΚΑ123) 
«Διατάξεις για τις χρηματιστηριακές συναλλαγές και τη Δια¬ 
χείριση προγραμμάτων της ΕΟΚ» 

3. Το γεγονός ότι δεν προκαλείται επιβάρυνση στον κρατι¬ 
κό προϋπολογισμό (άρθρο 29ατου Ν. 1558/85) 

4. Τη με αριθμό 373/2000 γνωμοδότηση του Συμβουλίου 
της Επικράτειας με πρόταση του Υπουργού Ανάπτυξης, α¬ 
ποφασίζουμε : 

Άρθρο 1 

Οι διατάξεις του Π.Δ. 98/1996 (ΦΕΚΑ77) ισχύουν και για τα 
έργα των οποίων ανάδοχοι φορείς είναι Α.Ε.Ι., Τ.Ε.Ι., Ερευνη¬ 
τικά Κέντρα και Ινστιτούτα με νομική μορφή Ν.Π.Δ.Δ. ή 
Ν.Π.Ι.Δ., αυτοτελείς αποκεντρωμένες Δημόσιες Υπηρεσίες 
καθώς και λοιποί φορείς του ευρύτερου δημόσιου τομέα. 

Άρθρο 2 

Η ισχύς του παρόντος διατάγματος αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Ανάπτυξης αναθέτουμε τη δημοσίευση και 
την εκτέλεση του παρόντος διατάγματος. 

Αθήνα, 21 Σεπτεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΑΝΑΠΤΥΞΗΣ 

ΝIΚΟΛΑΟΣ ΧΡΙΣΤΟΔΟ ΥΛΑΚΗΣ 


(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 258 
Επαγγελματική κατοχύρωση των πτυχιούχων των Τμημάτων 
του Γεωπονικού Πανεπιστημίου Αθηνών του Τμήματος 
Γεωπονίας της Σχολής Γεωτεχνικών Επιστημών του Αρι- 
στοτελείου Πανεπιστημίου Θεσσαλονίκης καιτου Τμήμα¬ 
τος Γεωπονίας, Φυτικής και Ζωικής Παραγωγής του Πα¬ 
νεπιστημίου Θεσσαλίας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 3 και 6 παρ.δτου ν. 1268/82 «Γιατη 
δομή και λειτουργία των Ανώτατων Εκπαιδευτικών Ιδρυμά¬ 
των», (Α’ 87), όπως η τελευταία αυτή διάταξη τροποποιήθηκε 
με το άρθρο 48 παρ. 1 του ν. 1404/83 «Δομή και λειτουργία 
των ΑνωτάτωνΤεχνολογικών Ιδρυμάτων» (Α’ 173) καιαντικα- 
ταστάθηκε με το άρθρο 15 παρ. 2α του ν. 2640/98 (Α’ 206). 

β) Του άρθρου 1 παρ. 21 και 22του ν. 2327/95 (Α’ 156). 

γ) Του άρθρου 29Ατου ν. 1558/85 (Α’ 37) όπως αυτό προ- 
σετέθη με το άρθρο 27 του ν. 2081/92 (Α’ 154) και τροποποι¬ 
ήθηκε με το άρθρο 1 παρ. 2α του ν. 2469/97 (Α’ 38). 

2. ΤηςΔΙΔΚ/Φ. 1 /2/11187/12-5-2000 απόφασης του Πρωθυ¬ 
πουργού και της Υπουργού Εσωτερικών Δημόσιας Διοίκη¬ 
σης και Αποκέντρωσης, «Ανάθεση αρμοδιοτήτων στους Υ¬ 
φυπουργούς Εσωτερικών, Δημόσιας Διοίκησης και Αποκέ¬ 
ντρωσης Λεωνίδα Τζανή και Κων/νο Κάίσερλή (Β' 630)». 

3. Την αρ. 1039386/441/Α0006/21 -4-2000 απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων του Υπουργού Οικονομικών στους Υφυπουρ¬ 
γούς Οικονομικών» (Β’ 571). 

4. Τη γνώμη της Συγκλήτου του Γεωπονικού Πανεπιστημί¬ 
ου Αθηνών (συνεδρίαση 9-4-98) και της Διοικούσας Επιτρο¬ 
πής (συνεδρίαση αρ. 226/26-6-98 και της Συγκλήτου του Πα¬ 
νεπιστημίου Θεσσαλίας (συνεδρίαση 5/6-5-99) 


5. Το γεγονός ότι δε γνωμοδότησε η Σύγκλητος του Αρι- 
στοτελείου Πανεπιστημίου Θεσσαλονίκης και το Συμβούλιο 
Ανώτατης Παιδείας αν και ζητήθηκε η γνώμη τους από το Υ¬ 
πουργείο Εθνικής Παιδείας με τα αρ. Β1/282α /29-5-98, 
Β1 /659/12-1-1999 και Β1/562/1-10-98 έγγραφά του και ότι έ¬ 
χει παρέλθει άπρακτη η προθεσμία που ορίζουν οι διατάξεις 
του άρθρου 50 παρ. 3 του ν. 1268/82. 

6. Το γεγονός ότι από τις διατάξεις του διατάγματος αυτού, 
δεν προκαλείται δαπάνη σε βάρος του κρατικού προϋπολο¬ 
γισμού και 

7. Τις 127, 406/2000 γνωμοδοτήσεις του Συμβουλίου της Ε¬ 
πικράτειας με πρόταση του Υπουργού Εθνικής Παιδείας και 
Θρησκευμάτων και των Υφυπουργών Εσωτερικών, Δημόσιας 
Διοίκησης και Αποκέντρωσης και Οικονομικών, αποφασίζουμε: 

Άρθρο 1 

Οι πτυχιούχοι των Τμημάτων Φυτικής Παραγωγής, Ζωικής 
Παραγωγής, Γεωπονικής Βιοτεχνολογίας, Γεωργικής Οικο¬ 
νομίας, Αξιοποίησης Φυσικών Πόρων και Γεωργικής Μηχα¬ 
νικής και Επιστήμης και Τεχνολογίας Τροφίμων του Γεωπο¬ 
νικού Πανεπιστημίου Αθηνών, οι πτυχιούχοι του Τμήματος 
Γ εωπονίας της Σχολής Γ εωτεχνικών Επιστημών του Αριστο- 
τελείου Πανεπιστημίου Θεσσαλονίκης, οι πτυχιούχοι του 
Τμήματος Γεωπονίας Φυτικής και Ζωικής Παραγωγής του 
Πανεπιστημίου Θεσσαλίας, οι οποίοι ορίζονται ως «πτυχιού- 
χοι Γεωπόνοι» μπορούν, με βάση τις εξειδικευμένες επιστη¬ 
μονικές γνώσεις που αποκτούν, να απασχολούνται, για βιο¬ 
ποριστικό σκοπό (συστηματικά ή και περιπτωσιακά), αυτο¬ 
δύναμα ή σε συνεργασία με άλλους επιστήμονες στις 
δραστηριότητες που έχουν ως γνωστικό αντικείμενο την α- 
ειφορική ανάπτυξη, διατήρηση, προστασία και διαχείριση 
των εδαφικών, υδατικών και ατμοσφαιρικών συστημάτων υ- 
γροτόπων, γενετικών και ανανεώσιμων ενεργειακών φυσι¬ 
κών πόρων μέσω της εφαρμογής των πορισμάτων της γεω¬ 
πονικής επιστημονικής γνώσης και πρακτικής στους διάφο¬ 
ρους τομείς της εθνικής και διεθνούς οικονομικής, 
κοινωνικής, τεχνολογικής δραστηριότητας ή μέσω της ανά¬ 
πτυξης της γεωπονικής επιστημονικής γνώσης και σκέψης. 

Οι δραστηριότητες της προηγούμενης παραγράφου ανα¬ 
πτύσσονται σε όλο το φάσμα της Γεωπονικής Επιστήμης ι¬ 
δίως δε στους εξής τομείς: 

α) Προσδιορισμός, ανάλυση, επεξεργασία και ερμηνεία οι¬ 
κονομικών και τεχνικών παραμέτρων, μεγεθών, φαινομένων, 
διεργασιών, χειρισμών, επιπτώσεων, που αναφέρονται στις 
οικονομικές και τεχνικές περιβαλλοντικές και οικολογικές 
δραστηριότητες του αγροτικού και αγροτοβιομηχανικού το¬ 
μέα και των επιπτώσεών τους στο περιβάλλον και. σύνταξη, 
υπογραφή και υποβολή αντίστοιχων εκθέσεων και μελετών, 
περιλαμβανομένων των ειδικών περιβαλλοντικών μελετών 
και των μελετών περιβαλλοντικών επιπτώσεων, σε δημόσι¬ 
ους ή ιδιωτικούς οργανισμούς, κερδοσκοπικούς ή μη καθώς 
και σε άλλους φορείς του δημόσιου και ιδιωτικού τομέα. Ε¬ 
κτέλεση, επίβλεψη, έλεγχος και παρακολούθηση του περιε¬ 
χομένου των εκθέσεων και των μελετών αυτών. 

β) Παροχή συμβουλών σε οικονομικά, επιχειρησιακά, ανα¬ 
πτυξιακά, χρηματοπιστωτικά, εμπορικά, τεχνικά, τεχνολογι¬ 
κά, περιβαλλοντικά και οικολογικά θέματα που αναφέρονται 
στις οικονομικές και τεχνικές δραστηριότητες του αγροτικού 
και αγροτοβιομηχανικού τομέα, σε φορείς οικονομικής, τε¬ 
χνικής και επιχειρησιακής δραστηριότητας, κερδοσκοπι¬ 
κούς ή μη του ιδιωτικού, δημόσιου και διακρατικού τομέα. 

γ) Παροχή υπηρεσιών οργάνωσης, διαχείρισης, διοίκησης, 
διεύθυνσης, λειτουργίας, συντονισμού, επίβλεψης, εκτέλε¬ 
σης, των οικονομικών και τεχνικών δραστηριοτήτων εκμε¬ 
ταλλεύσεων και επιχειρήσεων του αγροτικού και αγροτοβιο- 
μηχανικού τομέα της οικονομίας. 

δ) Παροχή υπηρεσιών οργάνωσης, διαχείρισης, διοίκησης, 
διεύθυνσης, λειτουργίας, συντονισμού, επίβλεψης, εκτέλε¬ 
σης, στις Υπηρεσίες και δραστηριότητες του Δημοσίου και 
των μονάδων του ευρύτερου δημόσιου τομέα που συνδέο- 

νται άμεσα ή έμμεσα με το αγροτικό και αγροτοβιομηχανικό 
τομέα. 

ε) Παροχή συμβουλών, υπηρεσιών, σε ιδιωτικούς, δημόσι¬ 
ους, εθνικούς και διεθνείς οικονομικούς οργανισμούς, κερ¬ 
δοσκοπικούς ή μη φορείς, τόσο σε επιστημονικό, θεωρητικό, 
όσο και εφαρμοσμένο επίπεδο, για θέματα αγροτικής πολιτι¬ 
κής, παραγωγής, επεξεργασίας, και εμπορίας αγροτικών, 
προϊόντων, Κοινωνιολογίας και Αγροτικής Ανάπτυξης καθώς 
και για θέματα προστασίας διαχείρισης και αξιοποίησης του 
ανθρωπογενούς και φυσικού περιβάλλοντος και των φυσι¬ 
κών πόρων συμπεριλαμβανομένων και των εμβίων όντων ά¬ 
μεσου και έμμεσου γεωπονικού ενδιαφέροντος που ενυπάρ¬ 
χουν σε αυτά. 

στ) Διδασκαλία των θεωριών, πορισμάτων, αρχών και μεθό¬ 
δων της θεωρητικής και εφαρμοσμένης επιστήμης και σκέ¬ 
ψης και της τεχνολογίας του αγροτικού και αγροτοβιομηχανι- 
κού και περιβαλλοντικού τομέα, σε εκπαιδευτικά ιδρύματα και 
φορείς εκπαίδευσης, ιδιωτικού και δημόσιου χαρακτήρα. 

ζ) Ολοκληρωμένη μελετητική και εργοληπτική δραστηριό¬ 
τητα σε θέματα γεωργίας, κτηνοτροφίας ιχθυοκαλλιεργειών 
και αλιείας, χωματουργικών έργων και εργασιών, διαμόρφω¬ 
σης χώρων, περιοχών και έργων πρασίνου, καθώς και προ¬ 
στασίας διαχείρισης και αξιοποίησης περιβάλλοντος και φυ¬ 
σικών πόρων συμπεριλαμβανομένων καιτων εμβίων όντων ά¬ 
μεσου και εμμέσου γεωπονικού ενδιαφέροντος που 
ενυπάρχουν σε αυτά. 

η) Ίδρυση, οργάνωση, λειτουργία, συντονισμό και διεύ¬ 
θυνση γραφείων, εργαστηρίων και επιχειρήσεων για διεξα¬ 
γωγή έρευνας ή για παροχή συμβουλών, υπηρεσιών και δι¬ 
δασκαλίας στουςτομείςτων προηγούμενων εδαφίων, καθώς 
και για την εμπορία υλικών και προϊόντων χρησιμοποιούμε¬ 
νων άμεσα ή και έμμεσα στην παραγωγική διαδικασία του α¬ 
γροτικού και αγροτοβιομηχανικού τομέα. 

θ) Σχεδιασμός, συλλογή, επεξεργασία, ανάλυση και αξιο¬ 
ποίηση, (επιστημονική, θεωρητική και πρακτική), στοιχείων 
πρωτογενών και δευτερογενών, που αφορούν γενικά και ει¬ 
δικά τα οικονομικά, ή και τα τεχνικά μεγέθη των συντελεστών 
παραγωγής, αλλά και τα ελεύθερα αγαθά, της παραγωγικής 
και αναπτυξιακής διαδικασίας του αγροτικού και αγροτοβιο- 
μηχανικού τομέα, ή τις διαδικασίες της αγροτικής και περι¬ 
βαλλοντικής πολιτικής. 

ι) Γνωματεύσεις σε θέματα που αναφέρονται στον αγροτι¬ 
κό και αγροτοβιομηχανικό τομέα ή σε δραστηριότητες που έ¬ 
χουν σχέση με αυτόν, όπως επίσης στην πανίδα ή χλωρίδα 
καλλιεργούμενη ή αυτοφυή. 

Άρθρο 2 

Όπου στο προηγούμενο άρθρο αναφέρονται «οικονομικά 
και τεχνικά θέματα, ή παράμετροι ή φαινόμενα, ή μεγέθη, ή 
διεργασίες, ή χειρισμοί, ή επιπτώσεις, ή δραστηριότητες του 
αγροτικού και αγροτοβιομηχανικού τομέα», ως τέτοια θεω¬ 
ρούνται τα αναφερόμενα: 
α) στη φυτική παραγωγή, 
β) στη ζωική παραγωγή, 

γ) στην παραγωγή και εμπορία φυτικών και ζωικών πρώτων 
υλών για τις πάσης φύσεως βιομηχανίες, συμπεριλαμβανο- 
μένης της παραγωγής ενεργειακών πρώτων υλών, 
δ) στη βελτίωση, αξιολόγηση, πιστοποίηση, παραγωγή και 
διακίνηση σπόρων και πολλαπλασιαστικού υλικού, 
ε) στη συλλογή, αξιολόγηση, συντήρηση, πιστοποίηση και 
χρησιμοποίηση γενετικών πόρων, 
στ) στηνπαραγωγή εξειδικευμένωνπροϊόντωνδιατροφήςγια 
τα έμβια όντα και φαρμακευτικών προϊόντων για τα όντα αυτά, 
ζ) στην παραγωγή εξειδικευμένων προϊόντων χρήσιμων 
στην επεξεργασία και μεταποίηση τροφίμων και ποτών, 
η) στις ιχθυοκαλλιέργειες και αλιεία, 
θ) στο περιβάλλον και στους φυσικούς πόρους καθώς και 
στα έμβια όντα αμέσου και εμμέσου γεωπονικού ενδιαφέρο¬ 
ντος που ενυπάρχουν σε αυτά, 


ι) στη διατήρηση της βιοποικιλότητας των εμβίων όντων γε¬ 
ωπονικού ενδιαφέροντος, 

ια) στους βιότοπους, οικοτόπους, βοσκότοπους, οικοσυ¬ 
στήματα και τοπία τόσο τα καθαρώς αγροτικά όσο και εκείνα 
(ημιφυσικά. φυσικά) που αλληλεπιδρούν θετικά και αρνητικά 
με τα αγροτικά, 

ιβ) στην επεξεργασία και συντήρηση των πάσης φύσεως 
φυτικών, ζωικών και ιχθυοκομικών προϊόντων, 
ιγ) στα τρόφιμα και ποτά από πρωτογενή φυτικά, ζωικά και 
ιχθυοκομικά προϊόντα, 
ιδ) στη γεωργική βιοτεχνολογία, 

ιε) στα φυτοπροστατευτικά προϊόντα, στα γεωργικά φάρ¬ 
μακα, λιπάσματα και άλλες χημικές ουσίες που χρησιμοποι¬ 
ούνται στη φυτική, ζωική και ιχθυοκομική παραγωγή και στην 
προστασία του αγροτικού περιβάλλοντος, 
ιστ) στο βιολογικό, τοξικολογικό και χημικό έλεγχο των φυ- 
τοπροστατευτικων προϊόντων, 
ιζ) τις απεντομώσεις και απολυμάνσεις αποθηκευτικών χώ¬ 
ρων δημοσίων η ιδιωτικών φορέων, καθώς καιτων κατοικιών, 
ιη) στις ζωοτροφές και τις πρόσθετες ύλες των ζωοτρο¬ 
φών, 

ιθ) στην έκδοση συνταγών για χρήση φυτοπροστατευτικών 
προϊόντων, 

κ) στην εμπορία των πάσης φύσεως φυτοπροστατευτικών 
ή επιβοηθητικών προϊόντων για τη γεωργία. 

κα) στο χημικό έλεγχο υπολειμμάτων από τη χρήση φυτο¬ 
προστατευτικών και φαρμακευτικών ουσιών σε φυτικά και 
ζωικά προϊόντα και στο περιβάλλον, 
κβ) στην αγροτική πληροφορική, 
κγ) στη γεωργική μετεωρολογία και κλιματολογικά, 
κδ) στην τεχνολογία και τον εξοπλισμό των αρδεύσεων, 
στραγγίσεων και εξειδικευμένων εγγείων βελτιώσεων, 
κε) στις γεωργικές κατασκευές και εξοπλισμό για τη στέ¬ 
γαση και παραγωγή φυτών, αγροτικών ζώων και ψαριών και 
την επεξεργασία, συντήρηση, τυποποίηση και συσκευασία, 
των προϊόντων φυτικής και ζωικής προέλευσης, 
κστ) στις δραστηριότητες διαμόρφωσης πρασίνου και γε¬ 
νικότερα του ανθρωπογενούς και φυσικού τοπίου, 
κζ) στην τεχνολογία της ορθολογικής αξιοποίησης, προ¬ 
στασίας, βελτίωσης και συντήρησης του εδάφους, του ύδα- 
τος, του περιβάλλοντος και των φυσικών πόρων για γεωργι¬ 
κή, κτηνοτροφική και ιχθυοκομική παραγωγή, 
κη) στη χαρτογράφηση και αξιολόγηση του εδάφους και 
των εδαφικών συστημάτων, της βλάστησης καιτων μικροκλι- 
ματικών παραμέτρων, 

κθ) στον ποιοτικό έλεγχο γεωργικών προϊόντων και υπηρε¬ 
σιών, 

λ) στην ποιότητα και διαχείριση επιφανειακών και υπογείων 
υδατικών πόρων καθώς καιτων εδαφικών και ατμοσφαιρικών 
πόρων, 

λα) στα γεωργικά μηχανήματα και τον πάσης φύσεως εξο¬ 
πλισμό με σκοπό τη φυτική, ζωική, ιχθυοκομική παραγωγή, ε¬ 
πεξεργασία και συντήρηση των προϊόντων των, 
λβ) στην τεχνολογία για την εμπορία των φυτικών, ζωικών 
και ιχθυοκομικών προϊόντων, 

λγ) στην τεχνολογία και ορθολογική διαχείριση της προέ¬ 
λευσης, των εφαρμογών και των επιπτώσεων των πάσης φύ¬ 
σεως αποβλήτων και ρύπων των δραστηριοτήτων του αγρο¬ 
τικού και αγροτοβιομηχανικού τομέα, όπως αυτός ορίζεται 
στα προηγούμενα, 

λδ) στην ανόρθωση, αποκατάσταση και αναδημιουργία α¬ 
γροτικών και ημιφυσικών οικοσυστημάτων και του τοπίου και 
λε) στην οικονομική και κοινωνική ανάπτυξη των αγροτικών 
περιοχών και στη μελέτη των επιπτώσεων από την εκτέλεση 
μεγάλων έργων ή των εξελίξεων σε εθνικό και διεθνές επίπε¬ 
δο. 

Άρθρο 3 

Η ισχύς του παρόντος διατάγματος αρχίζει απάτη δημοσί¬ 
ευση του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 28 Σεπτεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ ΥΦΥΠΟΥΡΓΟΣ 

ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΗΣ ΓΕΩΡΓΙΟΣ ΔΡΥΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 259 
Εσωτερικός κανονισμόςτηςλειτουργίαςτου εργαστηρίου Α¬ 
κτινοδιαγνωστικής του Τμήματος Ιατρικής του Δημοκρι- 
τείου Πανεπιστημίου Θράκης 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. των άρθρων 7 παρ. 5 καιδΟπαρ. 1 του Ν. 1268/82 «Δομή 
και λειτουργία των Ανωτάτων Εκπαιδευτικών Ιδρυμάτων» (Α’ 
87) όπως η πρώτη αυτή διάταξη τροποποιήθηκε με το άρθρο 
48 παρ. 2 του Ν. 1404/83 «Δομή και λειτουργία των Τεχνολο¬ 
γικών Εκπαιδευτικών Ιδρυμάτων» (Α’ 173), 

2. του (άρθρου 29Ατου Ν. 1558/85) όπως αυτό προσετέθη 
με το άρθρο 27 του Ν. 2081/92 «Κυβέρνηση και Κυβερνητικά 
όργανα»(Α’ 154) καιτροποποιήθηκε με το άρθρο 1 παρ. 2°του 
Ν. 2469/97 «Περιορισμός και βελτίωση της αποτελεσματικό- 
τηταςτων κρατικών δαπανών και άλλες διατάξεις» (Α’ 38), 

3. Τις διατάξειςτου άρθρου 1 περ.ιιτουπ.δ.55/1996(Α’48), 

4. Τη γνώμη της Γενικής Συνέλευσης του Τμήματος Ιατρι¬ 
κής του Δημοκριτείου Πανεπιστημίου Θράκης, (συνεδρίαση 
3/17-12-99) 

5. Το γεγονός ότι από την εφαρμογή των διατάξεωντου πα¬ 
ρόντος διατάγματος δεν προκαλείται δαπάνη σε βάρος του 
προϋπολογισμού του Δημοκριτείου Πανεπιστημίου Θράκης. 

6. Την αριθμ. 276 /2000 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 
Αντικείμενο 

Ι.-Το κατά τις διατάξεις του π.δ. 459/87 (Α215) Εργαστή¬ 
ριο Ιστολογίας -Εμβρυολογίας του Τμήματος Ιατρικής του 
Δημοκριτείου Πανεπιστημίου Θράκης, το οποίο έχει κατανε- 
μηθεί στον Μορφολογικό - Κλινικοεργαστηριακό Τομέα, κα¬ 
λύπτει με την εφαρμογή της υψηλής ανάλυσης φωτονικής μι¬ 
κροσκοπίας, της ιστοχημείας, της αυτοραδιογραφίας καιτης 
ανοσοϊστοχημείας, εκπαιδευτικές και ερευνητικές ανάγκες 
σε αντικείμενα σχετικά με: 

α) τη μελέτη της υφής του βιολογικού υλικού, καθώς και 
τους τρόπους με τους οποίους τα επιμέρους συστατικά στοι¬ 
χεία του σχετίζονται μεταξύ τους δομικά και λειτουργικά. 

β) την ανάπτυξη νέων τεχνικών, που επιτρέπουν με τη χρή¬ 
ση του μικροσκοπίου, τη μελέτη της μορφολογίας των ιστών 
και την ανάλυσή τους σε μοριακό επίπεδο. 

γ) τη διερεύνηση των βιοχημικών και φυσιολογικών μηχανι¬ 
σμών που επιτελούνται στους ιστούς και την ταυτόχρονη 
χρησιμοποίηση των μηχανισμών αυτών για τη διαλεύκανση 
της παθογένειας των νόσων, που αποτελούν την κατάληξη 
δομικών και λειτουργικών διαταραχών των ιστών. 

δ) την εμπεριστατωμένη περιγραφή της φυσιολογικής α- 


νάπτυξηςτου ανθρώπινου εμβρύου καθώς καιτις συγγενούς 
αιτιολογίας ανωμαλίες και κλινικά σύνδρομα. 

ε) τη μελέτη της προγεννητικής διαγνωστικής, τις απεικο- 
νιστικές μεθόδους καθώς και τις τεχνικές εξωσωματικής γο¬ 
νιμοποίησης. 

ζ) τη μελέτη των δυσμενών συνεπειών οι οποίες προκαλού- 
νται στο αναπτυσσόμενο έμβρυο από εξωγενείς τοξικούς πα¬ 
ράγοντες καθώς και της συνεχώς επιτεινόμενης μόλυνσης 
του περιβάλλοντος. 

2.- Το ερευνητικό έργο του εργαστηρίου εκτελείται από τα 
μέλη του εργαστηρίου. Για κάθε ερευνητικό έργο, ορίζεται έ¬ 
νας κύριος υπεύθυνος από τα μέλη του ΔΕΠ ή ένας ειδικός ε¬ 
πιστήμονας που υπηρετεί στη Σχολή. 

Άρθρο 2 

Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπεδο 
των διδακτικών και ερευνητικών αναγκών του Τμήματος Ια¬ 
τρικής καθώς και άλλωντμημάτωντου Δημοκριτείου Πανεπι¬ 
στημίου Θράκης. 

2. Τη συνεργασία κάθε μορφής με κέντρα ερευνών και α¬ 
καδημαϊκά ιδρύματα της ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλλη- 
λοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, σε¬ 
μιναρίων συμποσίων συνεδρίων και άλλων επιστημονικών εκ¬ 
δηλώσεων, την πραγματοποίηση δημοσιεύσεων και εκδόσε¬ 
ων καιτην πρόσκληση ελλήνων και ξένων αναγνωρισμένων ε¬ 
πιστημόνων. 

4. Την παροχή υπηρεσιών σε ιδιώτες κατά τα προβλεπόμε- 
να στο Π.Δ. 159/1984 (Α’ 53). 

Άρθρο 3 

Προσωπικό 

Το εργαστήριο στελεχώνεται από μέλη του Διδακτικού Ε¬ 
ρευνητικού Προσωπικού (Δ.Ε.Π.) του Τμήματος Ιατρικής που 
το γνωστικό αντικείμενο της θέσης τους είναι ταυτόσημο με 
τα επιστημονικά αντικείμενα του εργαστηρίου, από μέλη του 
Ειδικού Τεχνικού Εργαστηριακού Προσωπικού (Ε.Τ.Ε.Π.) κα¬ 
θώς και από μέλη του λοιπού επιστημονικού προσωπικού και 
από διοικητικό προσωπικό που τοποθετούνται στο εργαστή¬ 
ριο με τη διαδικασίατων άρθρων 4 παρ. 1 (δ) του Ν.2083/1992 
(ΑΙ 59) και 13παρ. 3 (β)του Ν.2817/2000 (Α78), αντίστοιχα. 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτικού Ε¬ 
ρευνητικού Προσωπικού '(Δ.Ε.Π.) του Μορφολογικού - Κλινικο- 
εργαστηριακού Τομέα που ορίζεται με τη διαδικασία που ορί¬ 
ζουν οι διατάξειςτου άρθρου 28 παρ. 22 του Ν. 2083/92 (Α’ 159). 

2. Ο διευθυντής ασκεί τις αρμοδιότητες που ορίζονται στο 
άρθρο 7 του Ν. 1268/82 μεταξύ των οποίων περιλαμβάνονται ο 
συντονισμός του διδακτικού (προπτυχιακού-μεταπτυχιακού) 
και ερευνητικού έργου του εργαστηρίου, η κατάρτιση και υπο¬ 
βολή στη Γ ενική Συνέλευση του Μορφολογικού - Κλινοεργα- 
στηριακού Τομέα του ετήσιου προγράμματος λειτουργίας του 
εργαστηρίου και η μέριμνα για την τήρησή του, η μέριμνα για 
τη στελέχωση, την οικονομική διαχείριση καιτην κατανομή των 
χώρωντου εργαστηρίου, η εισήγηση για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό και η υ - 
πογραφή κάθε εγγράφου. Ο διευθυντής συγκαλεί επίσης όπο- 
τε κρίνει αναγκαίο για τη διευκόλυνση του έργου του, το Επι¬ 
στημονικό Συμβούλιο, που αποτελεί συμβουλευτικό όργανο 
στο οποίο συμμετέχουν τα μέλη ΔΕΠ και το λοιπό επιστημονι¬ 
κό προσωπικό του εργαστηρίου, με πρόεδρο τον ίδιο. 

Άρθρο 5. 

Εγκατάσταση - λειτουργία 

1. Το εργαστήριο λειτουργεί κατάτις εργάσιμες ημέρες και 
ώρες, σύμφωνα με τον κανονισμό του Δημοκριτείου Πανεπι- 

στημίου Θράκης και σε χώρους που παραχωρούνται σ’ αυτό 
για την εγκατάσταση των οργάνων και του λοιπού τεχνικού ε¬ 
ξοπλισμού που είναι αναγκαίος για τη διενέργεια των εργα¬ 
στηριακών ασκήσεων και των ερευνητικών προγραμμάτων. 
Στο χώρο εγκατάστασης τοποθετείται πινακίδα με τον τίτλο 
του εργαστηρίου. 

2. Ο διευθυντής ενημερώνεται πριν από τη διεξαγωγή κάθε 
εργασίας, που γίνεται στο εργαστήριο στα πλαίσια ερευνητι¬ 
κού προγράμματος ή άλλου έργου, που έχει αποφασισθεί και 
καθορίζει την προτεραιότητα στη χρησιμοποίηση οργάνων 
και χώρων, σε περίπτωση που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λειτουργία 
του εργαστηρίου, τη χρησιμοποίηση οργάνων και υλικών που 
ανήκουν σ’ αυτό, την παραμονή των εργαζομένων (προσωπι¬ 
κού, φοιτητών, επισκεπτών), στους χώρους, καθώς και στην 
προστασίατων οργάνων και εγκαταστάσεωντου από βλάβες. 

4. Η χρησιμοποίηση ειδικών οργάνων του εργαστηρίου ε¬ 
πιτρέπεται μόνο στο προσωπικό του ή άλλους ερευνητές, 
που έχουν ειδική επί των οργάνων αυτών εκπαίδευση και ε¬ 
ξουσιοδότηση από το διευθυντή αυτού. Κινητά όργανα και 
σκεύη, τα οποία παραδίδονται για τη διεξαγωγή εργασιών, ε- 
πιστρέφονται, μετάτη χρησιμοποίησή τους, στην κατάσταση 
που είχαν παραδοθεί. Τα μέλη Ε.Τ.Ε.Π.του εργαστηρίου δια¬ 
τηρούν βιβλίο σημειώσεων λειτουργίας και βλαβών των μη¬ 
χανημάτων στο οποίο αναφέρονται η ημερομηνία της τυχού- 
σας βλάβης, η περιγραφή της και η ημερομηνία αποκατά¬ 
στασής της και άλλα σχετικά στοιχεία. 

5. Με εισήγηση του διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε τομείς 
σχετικούς με τις διδακτικές και ερευνητικές δραστηριότητες 
του εργαστηρίου σύμφωνα με την ισχύουσα νομοθεσία (άρ¬ 
θρο 18 του ν. 1268/1982). 

Άρθρο 6 

Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγμα¬ 
τοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4 παρ. 3 
του π.δ. 159/1984 (Α' 53). 

δ. Τις πιστώσεις που διατίθενται από το Τμήμα Ιατρικής του 
Δημοκρίτειου Πανεπιστημίου Θράκης με τη διαδικασία του 
άρθρου 4 παρ. 1ε του ν. 2083/1992 (Α' 59). 

ε. Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά ή 
φυσικά πρόσωπα και 

στ. Τις κληρονομιές, τις δωρεές και τις κληροδοσίες που 
καταλείπονται στο Δημοκρίτειο Πανεπιστήμιο Θράκης για 
τους σκοπούς του οικείου εργαστηρίου. 

Άρθρο 7 

Τηρούμενα βιβλία 

Γιατις ανάγκεςτου εργαστηρίου τηρούνταιτα ακόλουθα βι¬ 
βλία και στοιχεία: βαθμολόγιο φοιτητών, βιβλίο περιουσιακών 
στοιχείων, φάκελλος οικονομικών στοιχείων κάθε έτους, κα¬ 
τάλογος επιστημονικών βιβλίων, περιοδικών και οργάνων, αρ¬ 
χείο ερευνητικών προγραμμάτων, βιβλίο μεταβολών προσω¬ 
πικού, πρωτόκολλο εισερχομένων - εξερχόμενων εγγράφων. 

Με απόφαση του διευθυντή μπορεί να τηρείται και κάθε άλ¬ 
λο βιβλίο ή στοιχείο το οποίο κρίνεται απαραίτητο ή προβλέ- 
πεται από ειδικές διατάξεις. 

Στον Υπουργό Εθνικής Παιδείας και Θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 28 Σεπτεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 


(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 260 
Εσωτερικός κανονισμός λειτουργίας του εργαστηρίου Ακτι¬ 
νοδιαγνωστικής του Τμήματος Ιατρικής του Δημοκριτεί- 
ου Πανεπιστημίου Θράκης 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη 

Τις διατάξεις: 

1. των άρθρων 7 παρ. 5 και 50 παρ. 1 του Ν. 1268/82 «Δομή 
και λειτουργία των Ανωτάτων Εκπαιδευτικών Ιδρυμάτων» (Α’ 
87) όπως η πρώτη αυτή διάταξη τροποποιήθηκε με το άρθρο 
48 παρ. 2 του Ν. 1404/83 «Δομή και λειτουργία των Τεχνολο¬ 
γικών Εκπαιδευτικών Ιδρυμάτων» (Α' 173), 

2. του άρθρου 29Ατου Ν. 1558/85 όπως αυτό προσετέθη με 
το άρθρο 27 του Ν. 2081/92 «Κυβέρνηση και Κυβερνητικά όρ¬ 
γανα» (Α’ 154) και τροποποιήθηκε με το άρθρο 1 παρ. 2α του 
Ν. 2469/97 «Περιορισμός και βελτίωση της αποτελεσματικό- 
τητας των κρατικών δαπανών και άλλες διατάξεις» (Α’ 38). 

3. Τις διατάξεις του άρθρου 1 περ. ιιτου Π.Δ. 55/1996 (Α’ 48) 

4. Τη γνώμη της Γενικής Συνέλευσης του Τμήματος Ιατρι¬ 
κής του Δημοκριτείου Πανεπιστημίου Θράκης, (συνεδρίαση 
5/23-2-00). 

5. Το γεγονός ότι από την εφαρμογή των διατάξεωντου πα¬ 
ρόντος, διατάγματος δεν προκαλείται δαπάνη σε βάρος του 
προϋπολογισμού του Δημοκριτείου Πανεπιστημίου Θράκης. 

6. Την αριθμ. 275 /2000 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 
Αντικείμενο 

Το κατά τις διατάξεις του π.δ. 459/87 (Α’215) Εργαστήριο Α¬ 
κτινοδιαγνωστικής του Τμήματος Ιατρικής του Δημοκριτείου 
Πανεπιστημίου Θράκης, το οποίο έχει κατανεμηθεί στον Μορ- 
φολογικό - ΚλινικοεργαστηριακόΤομέα, καλύπτει εκπαιδευτι¬ 
κές και ερευνητικές ανάγκες στο αντικείμενο της διάγνωσης 
και θεραπείας των παθήσεων του αναπνευστικού, του πεπτι¬ 
κού, του ουροποιητικού, του μυοσκελετικού, του νευρικού και 
του καρδιαγγειακού συστήματος του ανθρώπου. 

Στην αρμοδιότητά του εμπίπτει, η ανάπτυξη τμημάτων α¬ 
πεικόνισης του θώρακα του γαστρεντερικού συστήματος, 
του ουρογεννητικού συστήματος του μυοσκελετικού και του 
νευρικού συστήματος, τμημάτων απεικόνισης της κεφαλής 
του τραχήλου και του μαστού, τμήματος επεμβατικής ακτι¬ 
νολογίας, παιδοακτινολογίας και επείγουσας ακτινολογίας. 

Άρθρο 2 
Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπεδο 
των διδακτικών και ερευνητικών αναγκών του Τμήματος Ια¬ 
τρικής καθώς και άλλωντμημάτωντου Δημοκριτείου Πανεπι¬ 
στημίου Θράκης, στα αντικείμενα μετά οποία το εργαστήριο 
ασχολείται. 

2. Την εξειδίκευση ιατρών, νοσηλευτικού προσωπικού και 
τη συνεχή εκπαίδευση και επιμόρφωση αυτού. 

3. Την εξυπηρέτηση κοινωνικών αναγκών, όταν και όποτε 
ζητείται συγκεκριμένη συνδρομή σε θέματα με τα οποία α- 
σχολείταιτο εργαστήριο. 

4. Τη συνεργασία κάθε μορφής με κέντρα ερευνών και α¬ 
καδημαϊκά ιδρύματα της ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλλη- 
λοσυμπληρώνονται με εκείνους του εργαστηρίου. 

5. Τη διοργάνωση επιστημονικών διαλέξεων, ημερίδων, σε¬ 
μιναρίων συμποσίων συνεδρίων και άλλων επιστημονικών εκ¬ 
δηλώσεων, την πραγματοποίηση δημοσιεύσεων και εκδόσε¬ 
ων και την πρόσκληση ελλήνων και ξένων αναγνωρισμένων ε¬ 
πιστημόνων. 

6. Την παροχή υπηρεσιών σε ιδιώτες κατάταπροβλεπόμε- 
ναστοΠ.Δ. 159/1984 (Α’ 53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού Ε¬ 
ρευνητικού Προσωπικού (Δ. Ε. Π.) του Τμήματος Ιατρικής 
που το γνωστικό αντικείμενο της θέσης τους είναι ταυτόση¬ 
μο μετά επιστημονικά αντικείμενα του εργαστηρίου, από μέ¬ 
λη του Ειδικού Τεχνικού Εργαστηριακού Προσωπικού 
(Ε.Τ.Ε.Π.) καθώς και από μέλη του λοιπού επιστημονικού 
προσωπικού και του διοικητικού .προσωπικού που τοποθε¬ 
τείται στο εργαστήριο με τη διαδικασία του άρθρου 4 παρ. 1 
(δ) του Ν. 2083/92 (Α’ 159) και 13 παρ. 3 (β) του ν.2817/2000 
(Α’ 78) αντίστοιχα. 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος του Διδακτικού Ε¬ 
ρευνητικού Προσωπικού (Δ. Ε. Π.) του Τμήματος Ιατρικής 
του Δημοκριτείου Πανεπιστημίου Θράκης που ορίζεται με τη 
διαδικασία που ορίζουν οι διατάξεις του άρθρου 28 παρ. 22 
του Ν. 2083/92 (ΑΊ59). 

2. Ο διευθυντής ασκεί τις αρμοδιότητες που ορίζονται στο 
άρθρο 7 του Ν. 1268/82 μεταξύ των οποίων περιλαμβάνονται 
ο συντονισμός του διδακτικού (προπτυχιακού-μεταπτυχια- 
κού) και ερευνητικού έργου του εργαστηρίου, η κατάρτιση 
και υποβολή στη Τενική Συνέλευση του Μορφολργικού-Κλι- 
νοεργαστηριακού Τομέα του ετήσιου προγράμματος λει¬ 
τουργίας του εργαστηρίου καιη μέριμνα για τηντήρησή του, 
η μέριμνα για τη στελέχωση, την οικονομική διαχείριση και 
την κατανομή των χώρων του εργαστηρίου, η εισήγηση για 
τον ορισμό των υπευθύνων για τα αναλώσιμα υλικά και τον κι¬ 
νητό εξοπλισμό και η υπογραφή κάθε εγγράφου.. 

Ο διευθυντής συγκαλεί επίσης όποτε κρίνει αναγκαίο για τη 
διεκόλυνση του έργου του, το Επιστημονικό Συμβούλιο, που 
αποτελεί συμβουλευτικό όργανο, στο οποίο συμμετέχουν τα 
μέλη ΔΕΠ και το λοιπό επιστημονικό προσωπικό του εργα¬ 
στηρίου με πρόεδρο τον ίδιο. 

Άρθρο 5 

Εγκατάσταση-λειτουργία 

1. Το εργαστήριο εγκαθίσταται και λειτουργεί με τη διαδι¬ 
κασία του άρθρου 13 του ν. 1397/83 στο κατά τις διατάξεις 
του π.δ. 116/10-3-90 Γενικό Περιφερειακό Νοσοκομείο Αλε¬ 
ξανδρούπολης. 

2.0 διευθυντής ενημερώνεται πριν από τη διεξαγωγή κάθε 
εργασίας, που γίνεται στο εργαστήριο στα πλαίσια ερευνητι¬ 
κού προγράμματος ή άλλου έργου, που έχει αποφασισθεί και 
καθορίζει την προτεραιότητα στη χρησιμοποίηση οργάνων 
και χώρων, σε περίπτωση που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λειτουργία 
του εργαστηρίου, τη χρησιμοποίηση οργάνων και υλικών που 
ανήκουν σ' αυτό, την παραμονή των εργαζομένων (προσωπι¬ 
κού, φοιτητών, επισκεπτών), στους χώρους, καθώς και στην 
προστασία των οργάνων και εγκαταστάσεωντου από βλάβες. 

4. Η χρησιμοποίηση ειδικών οργάνων του εργαστηρίου ε¬ 
πιτρέπεται μόνο στο προσωπικό του ή άλλους ερευνητές, 
που έχουν ειδική επί των οργάνων αυτών εκπαίδευση και ε¬ 
ξουσιοδότηση από το διευθυντή αυτού. Κινητά όργανα και 
σκεύη, τα οποία παραδίδονται για τη διεξαγωγή εργασιών, ε- 
πιστρέφονται, μετά τη χρησιμοποίηση τους, στην κατάσταση 
που είχαν παραδοθεί. 

5. Με εισήγηση του Διευθυντή στα αρμόδια όργανα του 
τμήματος, είναι δυνατή η πρόσληψη επιστημόνων σε τομείς 
σχετικούς, μετις διδακτικές και ερευνητικές δραστηριότητες 
του εργαστηρίου, σύμφωναμετην ισχύουσα νομοθεσία (άρ¬ 
θρο 18τουν. 1268/1982). 

Άρθρο 6 

Έσοδα 

Τα έσοδα του εργαστηρίου προέρχονται από: 


α. Την εκτέλεση ερευνητικών προγραμμάτων που πραγμα¬ 
τοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4 παρ. 3 
του π.δ. 159/1984 (Α’ 53). 

δ. Τις πιστώσεις που διατίθενται από το Τμήμα Ιατρικής του 
Δημοκρίτειου Πανεπιστημίου Θράκης με τη διαδικασία του 
άρθρου 4 παρ. 1ε του ν. 2083/1992 (Α'59). 

ε. Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά ή 
φυσικά πρόσωπα και 

στ. Τις κληρονομιές, τις δωρεές και τις κληροδοσίες που 
καταλείπονται στο Δημοκρίτειο Πανεπιστήμιο Θράκης για 
τους σκοπούς του οικείου εργαστηρίου. 

Άριθρο 7 

Τηρούμενα βιβλία 

Γ ιατις ανάγκεςτου εργαστηρίου τηρούνται τα ακόλουθα βι¬ 
βλία και στοιχεία: βαθμολόγιο φοιτητών, βιβλίο περιουσιακών 
στοιχείων, φάκελλος οικονομικών στοιχείων κάθε έτους, κα¬ 
τάλογος επιστημονικών βιβλίων, περιοδικών και οργάνων, αρ¬ 
χείο ερευνητικών προγραμμάτων, βιβλίο μεταβολών προσω¬ 
πικού, πρωτόκολλο εισερχομένων - εξερχομένων εγγράφων. 

Με απόφαση του διευθυντή μπορεί να τηρείται και κάθε άλ¬ 
λο βιβλίο ή στοιχείο το οποίο κρίνεται απαραίτητο ή προβλέ- 
πεται από ειδικές διατάξεις. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 28 Σεπτεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 


( 6 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 261 
Τροποποίηση του Π.Δ. 32/1993 (Α' 11) «Ίδρυση Ειδικού 
Ν. Π. I .Δ. για την αξιοποίηση και διαχείριση της περιουσίας 
του Πανεπιστημίου Πατρών και έγκριση του καταστατι¬ 
κού του» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α)Τωνάρθρων3παρ.7καιδΟπαρ. ΙτουΝ. 1268/1982«Δο¬ 
μή και λειτουργία των Ανωτάτων Εκπαιδευτικών Ιδρυμάτων» 
(Α’ 87). 

β) Του άρθρου 70 παρ. 12τουΝ. 1566/1985 «Δομή και λει¬ 
τουργία της πρωτοβάθμιας και δευτεροβάθμιας εκπαίδευ¬ 
σης και άλλες διατάξεις» (Α’ 167). 

γ) Του άρθρου 29Ατου Ν. 1558/1985 (Α' 137) όπως αυτό 
προσετέθη με το άρθρο 27 του Ν. 2081/1992 (Α'54) καιαντι- 
καταστάθηκε με το άρθρο 1 παρ. 2 του ν. 2469/1997 (Α’ 38). 

δ) Του άρθρου 9 παρ. 2 του Π.Δ. 32/1993 (ΑΊ 1) 

2. Την απόφαση της Συγκλήτου του Πανεπιστημίου Πα¬ 
τρών ενεργούσης ως Γ ενικής Συνέλευσης της Εταιρείας (συ¬ 
νεδρίαση : 298/19-1-2000) 

3. Το γεγονός ότι δεν γνωμοδότησε το Συμβούλιο Ανώτα¬ 
της Παιδείας αν και ζητήθηκε τούτο από το Υπουργείο Εθνι¬ 
κής Παιδείας και θρησκευμάτων με το υπ’ αριθμ. Φ.1/23/Β 
1/69/25-5-2000 έγγραφο, έχει δε παρέλθει άπρακτη η προ¬ 
θεσμία που ορίζουν οι διατάξεις του άρθρου 50 παρ. 3 του ν. 
1268/82 (άρθρο 28 παρ. 17 του ν.2083/1992). 

4. Το γεγονός ότι δεν έχουν υλοποιηθεί οι διατάξεις του άρ- 

θρου 41 παρ. 7 εδάφ. (α) του ν.2413/1996 (Α' 124) « Η ελληνι¬ 
κή παιδεία στο εξωτερικό, η διαπολιτισμική εκπαίδευση και 
άλλες διατάξεις». 

5. Το γεγονός ότι από τις διατάξεις του παρόντος διατάγ¬ 
ματος δεν προκαλείται δαπάνη σε βάρος του προϋπολογι¬ 
σμού της Εταιρείας. 

6. Τη 387/2000 γνωμοδότηση του Συμβουλίου της Επικρά¬ 
τειας, με πρόταση του Υπουργού Εθνικής Παιδείας και θρη¬ 
σκευμάτων, αποφασίζουμε: 

Άρθρο μόνο 

Τα εδάφια ε και στ της παρ. 2 του άρθρου 9 του Π.Δ. 
32/1993 (Α’ 11) αντικαθίστανται ως ακολούθως: 

«ε) Το Διευθυντή της Διεύθυνσης Οικονομικών Υπηρεσιών 
της Γενικής Διεύθυνσης Διοικητικών και Οικονομικών Υπηρε¬ 
σιών του Πανεπιστημίου Πατρών 
στ) Το Γ ενικό Διευθυντή Τεχνικών Υπηρεσιών Προγραμμα¬ 
τισμού και Δικτύων του Πανεπιστημίου Πατρών 
Στον Υπουργό Εθνικής Παιδείας και θρησκευμάτων ανα¬ 
θέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 28 Σεπτεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 


(7) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 262 
Εσωτερικός κανονισμός της Παιδιατρικής Κλινικής του Τμή¬ 
ματος Ιατρικής του Πανεπιστημίου Πατρών 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των άρθρων 50 παρ.1 και 7 παρ.5 του 
ν. 1268/1982 «Γιατη δομή και λειτουργία των Α.Ε.Ι.» (Α-87) ό¬ 
πως η τελευταία αυτή διάταξη τροποποιήθηκε με το άρθρο 
48παρ.2του ν. 1404/1983 «Δομή καιλειτουργίατωνΤ.Ε.Ι.» (Α’ 
173), β) του άρθρου 1 περ. ιιτου π.δ. 55/1996 «Περιορισμός 
συναρμοδιοτήτων κατά την έκδοση διοικητικών πράξεων» (Α’ 
48). 

2. Τη γνώμη της Γενικής Συνέλευσης του Τμήματος Ιατρι¬ 
κής του Πανεπιστημίου Πατρών (συνεδρίαση 
367/25.5.2000). 

3. Το γεγονός ότι από την εφαρμογή των διατάξεων του πα¬ 
ρόντος διατάγματος δεν προκαλείται δαπάνη σε βάρος του 
κρατικού προϋπολογισμού (άρθρο 29Ατου ν. 1558/1985. Α' 
137 όπως αυτό προστέθηκε με το άρθρο 27 του ν.2081/1992 
- Α' 154 και τροποποιήθηκε με το άρθρο 1 παρ.2 (α) του 
ν.2469/1997 - Α’ 38) και 

4. Την 385 /2000 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Άρθρο 1 

Επιστημονικό αντικείμενο 

Η ιδρυθείσα κατά τις διατάξεις του Π.Δ. 789/1980 (Α’ 194) 
Παιδιατρική Κλινική του τμήματος Ιατρικής του Πανεπιστημί¬ 
ου Πατρών η οποία έχει κατανεμηθεί στον Παθολογικό Τομέα 
με την αριθμ. Α3β/οικ. 10638/19.7.88 κοινή απόφαση των Υ¬ 
πουργών Υγείας και Πρόνοιας και Εθνικής Παιδείας και Θρη¬ 
σκευμάτων, εξυπηρετεί εκπαιδευτικές, ερευνητικές και νο¬ 
σηλευτικές ανάγκες στα αντικείμενα της πρόληψης, διάγνω¬ 
σης, παρακολούθησης και θεραπείας των παθήσεων της 
νεογνικής, βρεφικής, παιδικής και εφηβικής ηλικίας. Στην κλι¬ 


νική οργανώνονται και λειτουργούν οι εξής ειδικές μονάδες : 
Μονάδα Εντατικής Νοσηλείας (ΜΕΝ) Νεογνών. Μονάδα Ε¬ 
ντατικής θεραπείας (ΜΕΘ) Παιδιών. Μονάδα Επειγόντων Πε¬ 
ριστατικών και Εξωτερικών Ιατρείων, Μονάδα Φυσιολογικών 
Νεογνών, Μονάδα Μεσογειακής Αναιμίας, Μονάδα Παιδια¬ 
τρικών Λοιμώξεων, Μονάδα Παιδοενδοκρινολογίας, Μονάδα 
Παιδογαστρεντερολογίας, Μονάδα Παιδοπνευμονολογίας, 
Μονάδα Παιδοαλλεργιολογίας, Μονάδα Παιδοαιματολογίας 
- Ογκολογίας, Μονάδα Παιδοκαρδιολογίας, Μονάδα Παιδο- 
νεφρολογίας, Μονάδα Παιδονευρολογίας, Μονάδα Αναπτυ¬ 
ξιακής Παιδιατρικής, Μονάδα και Εργαστήριο Μεταβολικών 
Νοσημάτων, και Μονάδα και Εργαστήριο Ιατρικής Γενετικής. 

Άρθρο 2 
Αποστολή 

1. Η Παιδιατρική Κλινική, με τις ειδικές μονάδες της. έχει ως 
αποστολή: 

α) Τη διδασκαλία των φοιτητών Ιατρικής του Πανεπιστημί¬ 
ου Πατρών και την επιστημονική έρευνα στα επιμέρους γνω¬ 
στικά αντικείμενα των δραστηριοτήτων της, β) την παρακο¬ 
λούθηση και υποστήριξη της φυσιολογικής ανάπτυξης των 
βρεφών, παιδιών και εφήβων, γ) την πρόληψη των νόσωντης 
νεογνικής, βρεφικής, παιδικής και εφηβικής ηλικίας, δ) την 
παροχή τριτοβάθμιας περίθαλψης και νοσηλείας σε νεογνά, 
βρέφη, παιδιά και εφήβους με παθολογικά προβλήματα, ε) 
την εκπαίδευση ειδικευομένων ιατρών, νοσηλευτών και άλ¬ 
λων λειτουργών υγείας, όπως επίσης τη συνεχιζόμενη εκπαί¬ 
δευση και επιμόρφωση αυτών, στ) την εκτέλεση ερευνητικών 
προγραμμάτων, ζ) τη συνεργασία και ανταλλαγή επιστημονι¬ 
κών γνώσεων με άλλα ακαδημαϊκά ή ερευνητικά ιδρύματα 
της ημεδαπής ή της αλλοδαπής, η) την οργάνωση σεμινα¬ 
ρίων, συμποσίων, συνεδρίων, ημερίδων και διαλέξεων, με 
σκοπό την ενημέρωση ιατρών και φοιτητών, όπως επίσης και 
επιστημόνων συναφών επαγγελμάτων. 

2. Το έργο της Παιδιατρικής κλινικής, με τις ειδικές μονά¬ 
δες της, διακρίνεται σε εκπαιδευτικό, ερευνητικό και κλινικό: 
α) Το εκπαιδευτικό έργο περιλαμβάνει την εκπαίδευση φοι¬ 
τητών του Τμήματος Ιατρικής, την εκπαίδευση ειδικευομέ- 
νων και ειδικευμένων ιατρών και την εκπαίδευση άλλων λει¬ 
τουργών υγείας. Η εκπαίδευση των φοιτητών, επιτελείται α¬ 
πό το διδακτικό προσωπικό και είναι θεωρητική και 
πρακτική, σύμφωνα με το πρόγραμμα σπουδών. Οι φοιτητές 
κατά την εκπαίδευσή τους παρακολουθούν τις επιστημονικές 
δραστηριότητες της κλινικής και των μονάδων της. Η εκπαί¬ 
δευση των ειδικευομένων και ειδικευμένων ιατρών διακρίνε- 
ται σε πρακτική και θεωρητική. Η πρακτική αποσκοπεί στην α¬ 
πόκτηση πείρας στη διαγνωστική και θεραπευτική αγωγή. Η 
θεωρητική εκπαίδευση περιλαμβάνει κλινικά και θεωρητικά 
μαθήματα, συζητήσεις ενδιαφερουσών περιπτώσεων, σεμι¬ 
νάρια, ημερίδες και βιβλιογραφική ενημέρωση, β) Το ερευ¬ 
νητικό έργο περιλαμβάνει την εκτέλεση πειραματικών εργα¬ 
σιών, μελέτη ασθενών ή εφαρμογή θεραπευτικών πρωτοκόλ¬ 
λων από, μέλη ΔΕΠ ή ΕΣΥ της κλινικής, αυτοτελώς ή σε 
συνεργασία με άλλα μέλη ΔΕΠ ή άλλους ερευνητές. Προϋ¬ 
πόθεση για τη διενέργεια κλινικής πειραματικής έρευνας εί¬ 
ναι η χορήγηση αδείας από την Επιστημονική Επιτροπή του 
νοσοκομείου και σε περίπτωση χρήσης μη εγκεκριμένων 
φαρμακευτικών ουσιών η χορήγηση αδείας και από τον Εθνι¬ 
κό Οργανισμό Φαρμάκων, γ) Το κλινικό έργο περιλαμβάνει 
,την πρόληψη των νόσων στα παιδιά, όπως επίσης την περί¬ 
θαλψη των ασθενών που νοσηλεύονται στην κλινική ή παρα- 
κολουθούνται στα εξωτερικά Ιατρεία και στις μονάδες της 
και συνίσταται στην κλινική διάγνωση, την παρακλινική και 
εργαστηριακή διερεύνηση, τη θεραπευτική αγωγή και τη 
φροντίδα των ασθενών, μέχρι της εξόδου τους από το νοσο¬ 
κομείο και την παρακολούθηση τους, εφ’ όσον χρειάζεται, 
μετά την έξοδό τους. 

Άρθρο 3 
Προσωπικό 

Η κλινική στελεχώνεται από ιατρικό και λοιπό προσωπικό 

που υπηρετεί στο Τμήμα Ιατρικής του Πανεπιστημίου Πα- 
τρών και στο Νοσοκομείο όπου λειτουργεί. Το ιατρικό προ¬ 
σωπικό αποτελείται από το διευθυντή και μέλη του Διδακτι¬ 
κού Ερευνητικού Προσωπικού (Δ. Ε. Π.) του Τμήματος Ιατρι¬ 
κής που η επιστημονική τους ενασχόληση εμπίπτει στα 
διδακτικά, ερευνητικά και κλινικά ενδιαφέροντα της κλινικής. 
Το προσωπικό αυτό συμπληρώνεται με ειδικευόμενους και 
ειδικευμένους ιατρούς. Το λοιπό προσωπικό περιλαμβάνει 
μέλη Ειδικού Τεχνικού - Εργαστηριακού Προσωπικού 
(Ε..Τ.Ε.Π.), μέλη του νοσηλευτικού προσωπικού, του οποίου 
το έργο καθορίζεται σύμφωνα με τις εκάστοτε ανάγκες της 
κλινικής και από διοικητικό προσωπικό. Η τοποθέτηση στην 
κλινική των μελών του διδακτικού ερευνητικού προσωπικού 
και των μελών του ειδικού τεχνικού εργαστηριακού προσω¬ 
πικού γίνεται με τη διαδικασία του άρθρου 4 παρ.1 (δ) του 
ν.2083/1992 (Α’ 159) του διοικητικού προσωπικού σύμφωνα 
με το άρθρο 13 παρ. 3βτου ν. 2817/2000 (Α' 78). ενώ των υ¬ 
πολοίπων μελών με τη διαδικασία που ορίζεται στον οργανι¬ 
σμό του Νοσοκομείου στο οποίο έχει εγκατασταθεί και λει¬ 
τουργεί η κλινική σύμφωνα με την αριθμ. Α3β/οικ. 
10638/19.7.88 (Β’ 515) κοινή απόφαση των Υπουργών Υγείας 
και Πρόνοιας και Εθνικής Παιδείας και Θρησκευμάτων. 

Άρθρο 4 

Διοίκηση - Αρμοδιότητες 

1. Η κλινική διευθύνεται από διευθυντή που είναι μέλος του 
Διδακτικού Ερευνητικού Προσωπικού (Δ. Ε. Π.) του τμήμα¬ 
τος Ιατρικής του Πανεπιστημίου Πατρών και ορίζεται με τη 
διαδικασία του άρθρου 28 παρ.22 του ν.2083/1992. 

2. Ο διευθυντής έχει τις αρμοδιότητες που ορίζονται στο 
άρθρο 7 του ν. 1268/1982 μεταξύ των οποίων περιλαμβάνο¬ 
νται η κατάρτιση και η υποβολή στη Γενική Συνέλευση του 
τμήματος Ιατρικής και στη Γενική Συνέλευση του οικείου Το¬ 
μέα του ετήσιου προγράμματος λειτουργίας για τις διδακτι¬ 
κές και ερευνητικές δραστηριότητες και η μέριμνα για την ε¬ 
φαρμογή του, η μέριμνα για την υλοποίηση των αποφάσεων 
των συλλογικών οργάνων του Νοσοκομείου στο οποίο λει¬ 
τουργεί η κλινική, η μέριμνα για την παροχή του νοσηλευτι¬ 
κού έργου, η μέριμνα για τη στελέχωση και την οικονομική 
διαχείριση των εσόδων της κλινικής, η μέριμνα για την υπο¬ 
βολή του ετήσιου απολογισμού των δραστηριοτήτων, η εισή¬ 
γηση στη Γ ενική Συνέλευση του οικείου Τομέα γιατον ορισμό 
υπευθύνων στα αναλώσιμα υλικά και στο κινητό εξοπλισμό 
και η υπογραφή κάθε εξερχόμενου εγγράφου. 

Άρθρο 5 

Εγκατάσταση - Λειτουργία 

1. Η Παιδιατρική κλινική λειτουργεί στο Περιφερειακό Πα¬ 
νεπιστημιακό Γενικό Νοσοκομείο Πατρών σύμφωνα με την 
κοινή απόφαση των Υπουργών Εθνικής Παιδείας και Θρη¬ 
σκευμάτων και Υγείας και Πρόνοιας Α3β/οικ. 10638/ 88 (Β' 
515). 

2. Ο διευθυντής της κλινικής έχει την ευθύνη για την εν γέ- 
νειλειτουργία αυτής, τη χρησιμοποίηση οργάνων και υλικών, 
και την παραμονή εργαζομένων στους χώρους που πραγμα¬ 
τοποιούνται πειραματικές μελέτες. Ο διευθυντής ενημερώ¬ 
νεται για κάθε ερευνητική πειραματική εργασία πριν από τη 
διεξαγωγή της και καθορίζει την προτεραιότητα χρήσης ορ¬ 
γάνων και χώρων όταν δεν υπάρχει σχετική απόφαση. 

3. Η χρησιμοποίηση ειδικών οργάνων επιτρέπεται στο προ¬ 
σωπικό της κλινικής σε ερευνητές που έχουν ειδική επί των 
οργάνων αυτών εκπαίδευση. Κινητά όργανα και σκεύη τα ο¬ 
ποία παραδίδονται για τη διεξαγωγή ερευνητικής πειραματι¬ 


κής εργασίας επιστρέφονται, μετά τη χρησιμοποίησή τους, 
στην κατάσταση που έχουν παραδοθεί. 

4. Με εισήγηση του διευθυντή στα αρμόδια όργανα είναι 
δυνατή η πρόσληψη διακεκριμένων επιστημόνων σε τομείς 
σχετικούς με τις διδακτικές, ερευνητικές και νοσηλευτικές 
δραστηριότητες της κλινικής, σύμφωνα με τις διατάξεις του 
άρθρου 18 του ν. 1268/1982 και του άρθρου 5 του π.δ. 
407/1980 (Α' 112). 

Άρθρο 6 

Έσοδα 

Τα έσοδα της κλινικής προέρχονται από: α) την εκτέλεση ε¬ 
ρευνητικών προγραμμάτων που πραγματοποιούνται για ίδιο 
λογαριασμό ή λογαριασμό τρίτων, β) την πώληση ερευνητι¬ 
κών ή εν γένει επιστημονικών προϊόντων, γ) τις πιστώσεις, 
που διατίθενται από το τμήμα Ιατρικής με τη διαδικασία του 
άρθρου 4 παρ. 1 (ε) του ν.2083/1992 (Α’ 159). δ) Τις ειδικές ει¬ 
σφορές και χρηματοδοτήσεις από διεθνείς οργανισμούς, δη¬ 
μόσιες ή ιδιωτικές επιχειρήσεις και νομικά ή φυσικά πρόσω¬ 
πα και ε) Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Πατρών για τους σκο¬ 
πούς της κλινικής. 

Άρθρο 7 

Τηρούμενα βιβλία 

Τα βιβλία και στοιχεία που τηρούνται από την κλινική είναι 
τα εξής:. Βαθμολόγιο φοιτητών, αρχείο ασθενών, βιβλίο πε¬ 
ριουσιακών στοιχείων, φάκελλος οικονομικών στοιχείων κά¬ 
θε έτους, κατάλογος επιστημονικών βιβλίων, περιοδικών και 
οργάνων, βιβλίο επιστημονικής δραστηριότητας, βιβλίο με¬ 
ταβολής προσωπικού, πρωτόκολλο εισερχομένων - εξερχό- 
μενων εγγράφων. Με απόφαση του διευθυντή μπορεί να τη¬ 
ρείται και κάθε άλλο βιβλίο ή στοιχείο που προβλέπεται από 
ειδικές διατάξεις ή κρίνεται απαραίτητο. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 28 Σεπτεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην απόφαση 73/7/2.6.2000 της Επιτροπής Τραπεζικών 
και Πιστωτικών Θεμάτων της Τράπεζας της Ελλάδος, που δη- 
μοσιεύθηκε στο ΦΕΚ 147Α/23.6.2000 και αφορά Άδεια λει¬ 
τουργίας ανώνυμης εταιρείας χρηματοδοτικής μίσθωσης με 
την επωνυμία «ΕΓΝΑΤΙΑ ΛΗΖΙΝΓΚ Ανώνυμος Εταιρεία Χρη¬ 
ματοδοτικής Μίσθωσης» και έγκριση απόκτησης συμμετο¬ 
χής της "ΕΓΝΑΤΙΑ ΤΡΑΠΕΖΑ Α.Ε.” στο μετοχικό κεφάλαιο 
της υπό σύσταση πιο πάνω εταιρείας, στη σελ. 2257 α' στή¬ 
λη κάτω από τον τίτλο Ή ΕΠΙΤΡΟΠΗ ΤΡΑΠΕΖΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ» διορθώνεται το λανθασμένο (ΣΥ¬ 
ΝΕΔΡΙΑΣΗ 72/2.6.2000 θέμα 7) στο ορθό: (ΣΥΝΕΔΡΙΑΣΗ 
73/2.6.2000, θέμα 7). 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




